
Vă înaintăm, alăturat, Raportul asupra propunerii legislative pentru acordarea unor ajutoare pentru anumite categorii de persoane, trimisă Comisiei noastre pentru dezbatere în fond, cu adresa nr.Pl.-x 510 din 27 iunie 2007.



PRESEDINTE,




SECRETAR,


        RELU FENECHIU


        SERES DENES

asupra propunerii legislative pentru acordarea unor ajutoare pentru anumite categorii de persoane



1. Cu adresa nr.Pl.-x 510 din 27 iunie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru acordarea unor ajutoare pentru anumite categorii de persoane.



La întocmirea Raportului s-au avut în vedere: 

· avizul favorabil al Consiliului Legislativ nr.460 din 10.04.2007;
· avizul favorabil al Comisiei juridice, de disciplină şi imunităţi nr.Plx-510 din 19.09.2007 ;
· avizul negativ al Comisiei pentru buget, finanţe şi bănci nr.446 din 5.09.2007 ;
· avizul negativ al Consiliului Economic şi Social nr.385 din 15.05.2007 ;
· punctul de vedere al Guvernului nr.946 din 26.04.2007.
Guvernul nu susţine adoptarea acestei iniţiative legislative.


Propunerea legislativă a fost dezbătută şi analizată în fond, în procedură obişnuită, în şedinţa din 9 octombrie 2007. 



Propunerea legislativă are ca obiect de reglementare acordarea de către autorităţile publice judeţene, cu anumite ocazii speciale, a unei alocaţii individuale de hrană, sub forma bonurilor valorice nominale, persoanelor cu venituri reduse sau fără venituri.



Prin această reglementare se doreşte eliminarea clientelismului în selectarea furnizorilor produselor incluse în pachetele care se distribuie de primării cu ocazia unor sărbători religioase şi libertatea celor vizaţi de a-şi alege produsele dorite.



Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea propunerii legislative, motivat de faptul că, această intervenţie legislativă cuprinde prevederi, care vizează în mod direct autorităţile administraţiei publice locale, a căror punere în aplicare presupune şi suportarea unor cheltuieli suplimentare din bugetele locale, iar potrivit dispoziţiilor art.8 din Legea administraţiei publice locale nr.215/2001, republicată, înainte de adoptarea oricărei decizii trebuiesc consultate structurile asociative ale autorităţilor administraţiei publice locale. 




2. Propunerea legislativă face parte din categoria legilor ordinare.


3. Propunerea legislativă a fost respinsă de Senat în şedinţa din 20 iunie 2007.


4. La lucrările Comisiei au fost prezenţi un număr de 25 de deputaţi, din totalul de 29 membrii ai Comisiei.
 



Raportul Comisiei a fost adoptat cu  24 de voturi pentru şi 1 abţinere.


5. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.


În urma dezbaterii, Comisia propune respingerea propunerii legislative.

PREŞEDINTE,



SECRETAR,


        RELU FENECHIU         

         SERES DENES
Consilier: Sofia Chelaru

